पंजाबी गाने में कौर दी टोर में धूम मचा रही सोलन की सुमन
आजकलहिट पंजाबी गीत कौर दी टोर और मम्मी ने केहा युवाओं की पहली पसंद बने हैं। इन पंजाबी गीतों में अपनी सुरीली आवाज, डांस अदाकारी दिखाने वाली कलाकार जैजलीन उर्फ सुमन शर्मा सोलन की बेटी है। जैजलीन आजकल एक्टिंग के साथ-साथ गायकी में अपनी गायन प्रतिभा का लोहा मनवा रही है। जैजलीन मशहूर पंजाबी गायकों की म्यूजिक अलबमों में भी अपनी अभिनय प्रतिभा का सिक्का जमा चुकी है। अपनी कड़ी मेहनत ने सोलन के साधु पुल गांव के साधारण परिवार में जन्मी लड़की को सफलता के मुकाम तक पहुंचाया। सुमन शर्मा का जन्म सोलन जिला के कंंडाघाट उपमंडल के साधु पुल गांव में 6 मई 1985 को राम स्वरूप शर्मा और माया देवी के घर हुआ। सुमन की प्रारंभिक शिक्षा कल्होग स्कूल में हुई। इसके बाद उनका परिवार सोलन शिफ्ट हो गया। सुमन ने कहा कि नियोजित तरीके से यदि लक्ष्य को सामने रखकर प्रयास किए जाएं तो सफलता आपका वरण करती है।
बचपन से ही था एक्टिंग का शौक
सुमनके पिता रामस्वरूप शर्मा ने बताया कि उनके पास एक बेटा ललित शर्मा और बेटी सुमन है। बचपन से ही बेटी को गाने एक्टिंग का शौक था। स्कूल के समय में भी वह स्कूल के कार्यक्रमों में हिस्सा लेती थी। कल्होग के बाद सुमन ने सोलन में शिक्षा ली। राम स्वरूप अपनी बेटी की उपलब्धी से खुश हैं। सुमन शर्मा ने बताया कि उसे बचपन से ही एक्टिंग का शौक था। वह कहती है कि यह शौक उनमें उनकी मां माया शर्मा से आया। वह भी अपने बचपन में थियेटर कलाकार थी। मां और मामा नेशनल टीवी पर भी कार्यक्रम दे चुके थे। सोलन में रहते समय उन्होंने लोकल टीवी चैनल पर पंचकुला में नेशनल ड्रामा एकेडमी का विज्ञान देखा। यहां उन्होंने 2 माह का कोर्स ज्वाइन किया। इसको लेकर भी उनके पापा नाराज थे, कि इतनी छोटी लड़की कहां चंडीगढ़ जाएगी। मां ने उन्हें किसी तरह समझाया। यहीं से उसे टीवी सीरियल में काम मिल गया। इसके बाद वह पंजाबी हिमाचली गीतों में अभिनय करने लगी। इसके बाद वह सोलन से चंडीगढ़ शिफ्ट हो गई। उन्होंने करीब 100 पंजाबी गीतों में अपनी नृत्य और अभिनय किया। जाने-माने हिमाचली लोकगायक धीरज शर्मा और कुलदीप शर्मा के साथ भी सुमन काम कर चुकी है।
एक्टिंग के साथ-साथ गायकी में भी लोहा मनवा रही प्रदेश की बेटी
पंजाब से लेकर तय किया मुंबई का सफर
चंडीगढ़में काम के दौरान सुमन ने धारावाहिक तेरी मेरी इक जिंदड़ी और जीवन साथी में काम किया। इस दौरान पंजाबी फिल्मों में भी काम किया। जीवन साथी नाटक की शूटिंग के लिए सुमन मुंबई गई। इसके बाद सुमन ने मुड़कर वापस नहीं देखा और मुंबई में ही काम करने का फैसला लिया। यहां उन्होंने कड़ी मेहनत के बूते सफलता प्राप्त की। पंजाब सहित मायानगरी मुंबई में जैजलीन के नाम से मशहूर अभिनेत्री पंजाबी गायक कलाकार के तौर पर जाना जाता है। जैज़लीन इन दिनों दो पंजाबी हिट गीतों को गाकर बुलंदियों को छू रही है। सुमन शर्मा ने बताया कि मुंबई में हर कलाकार के दो-दो नाम है। वर्ष 2015 में वह भी सुमन शर्मा से जैजलीन बन गई।
hin_Deva hin_Deva hin_Deva hin_Deva bho_Deva hin_Deva hin_Deva